08 | Juny | 2015 | BELLATERRA.CAT\nArchive for 8/06/2015\nMedinyà amb 852 habitants ja és poble independent\nPosted in Uncategorized on 8 Juny 2015| Leave a Comment »\nEls diputats dels grups que han donat el vistiplau a la segregació d’aquesta localitat han recordat que Medinyà va ser un municipi fins fa una quarantena d’anys, quan el 1972 es va annexar a Sant Julià de Ramis.\nEl diputat d’ICV per Girona, Marc Vidal, ha defensat “l´oportunitat de restituir un greuge històric, a partir d´una demanda popular que fa més de 20 anys que dura”. De fet, ICV-EUiA va ser el partit que el passat gener va presentar aquesta proposició de llei per a la creació del municipi de Medinyà, que s’ha tramitat d’urgència els últims mesos a la cambra catalana.\nEl diputat de CiU per Girona, Pere Vila, ha posat de manifest el “gran consens que hi ha hagut” entre els diferents grups polítics del Parlament perquè “les inquietuds i les demandes de la població siguin realitat”. El diputat d´ERC per Girona, Roger Torrent, ha subratllat que el cas de Medinyà demostra que si “democràticament s´expressen les voluntats i els objectius, les coses es poden fer”. “Medinyà i Sant Julià han volgut que fos així”, ha afegit Torrent. En la mateixa línia, el diputat del PSC per Girona, Juli Fernández, ha destacat que el municipi disposa dels serveis públics i les instal·lacions, com una escola, una llar d´infants i un dispensari mèdic, que “garanteixen la seva viabilitat” com a localitat independent.\nEl diputat del PP per Girona, Sergio Santamaría, també ha defensat la segregació de Medinyà per la “circumstància especial” d´aquesta població i perquè es tracta d´una “reivindicació majoritària”. En canvi, la diputada de Ciutadans, Carina Mejías, ha considerat que la independència del municipi va en contra de les polítiques que marca Europa. Mentre que el diputat de la CUP, Quim Arrufat, ha donat suport a la creació de Medinyà i ha lamentat “l´arbitrarietat” de Ciutadans de situar aquest municipi en el seu “programa de reducció burocràtica”. Finalment, la diputada no adscrita, Marina Geli, ha subratllat que “cap llei neutralitza un sentiment de pertinença”.\nTal com estableix la proposició de llei, Medinyà compta amb 866 habitants i serà el municipi número 222 de la província de Girona. A més, entre les localitats gironines, se situarà a la posició número 123 en nombre d’habitants. El municipi recuperarà la superfície que tenia abans de l’annexió amb Sant Julià de Ramis, que és de 7,66 quilòmetres quadrats. Així, a part del nucli de Medinyà, la població també inclourà els veïnats de Santa Fe de la Serra, Tomet, Lladrers i Vall-llobera. Els propers quatre anys, la localitat estarà governada per una comissió gestora de cinc membres. No serà fins al 2019, quan hi hagi una nova convocatòria d´eleccions municipals, que es podrà constituir l´Ajuntament de Medinyà amb nou regidors, si manté un nombre d´habitants similar a l´actual.


Congrés Acusticat 2020 | Sostenible\ndimecres, 14 octubre, 2020 - 09:00 a divendres, 16 octubre, 2020 - 14:59\nTambé oferirà taules rodones, solucions i tallers demostratius a problemes concrets (tecnològiques, intangibles i socials). S’orientarà amb especial atenció a les següents temàtiques:\nDISSENY ACÚSTIC-I+D: l’acústica adreçada a la millora del producte, no només a nivell industrial sinó també a nivell de serveis i/o marques: àudio branding, o recerca sobre neuromàrqueting.\nResta obert el període d’inscripcions de forma gratüita. També es pot col·laborar com patrocinadors, en dues categories, GOLD i SILVER.\nFem una crida als professionals dels sectors públics i privat, així com altre públic interessat a participar a acusti.cat tant a través de la proposta de Reptes i Dilemes – via web www.congresacusti.cat – com amb l’assistència i participació en les dues jornades d’activitats.\nMés informació: www.congresacusti.cat


90 ANYS DE BÀSQUET A MONTGAT | Esportiu Maresme\nEl 6 de juliol de 1931 es va sembrar la llavor, a través de la Biblioteca Popular, del que avui és, 90 anys després, la UE Montgat\nParlar de la Unió Esportiva Montgat és fer-ho d’un dels clubs de bàsquet més longeus i històrics de Catalunya. Si ens atenim a la gènesi de l’entitat, va néixer a Montgat el 6 de juliol de 1931 amb la creació de la Biblioteca Popular. És a dir, aquest mes compleix 90 anys de vida.\nA l’octubre de 1943 es va inaugurar a Montgat el primer pavelló de tot Espanya cobert i dedicat al bàsquet\nLa Biblioteca Popular va ser una associació de caire cultural amb múltiples seccions, com la d’ Eduació Física i Esport “per a enfortir la raça”. A més de gimnàstica sueca i atletisme, es va crear la de bàsquet. Al juny de 1932 es va inaugurar el camp de bàsquet i el 1935 es va inscriure en la Federació Catalana. Acabada la Guerra Civil, es va canviar el nom de Biblioteca Popular per Unió Esportiva Montgat.\nEl primer gran èxit esportiu de la Unió va arribar en la temporada 42-43 guanyant el Campionat de Catalunya de 2a categoria i ascendint a Primera. A l’octubre de 1943 es va inaugurar el nou pavelló, sent el primer de tot Espanya cobert i dedicat exclusivament al bàsquet.\nVa ser l’època daurada del club, quedant subcampió d’Espanya el 1947 després de perdre la final contra el CF Barcelona a la plaça de toros de Las Arenas ubicada a la plaça d’Espanya.\nEl Montgat comptava en les seves files amb un dels millors jugadors de l’època, Joan Dalmau, sobrenomenat ‘El Gat’, capità de la selecció espanyola amb la qual va jugar 38 partits.\nJOAN DALMAU, ‘El Gat’, un dels millors jugadors de l’època\nUn dels grans assoliments del club va ser la creació de l’Escola de Bàsquet el 1983, ja que ha format a grans jugadors, a més de nodrir tots els equips.\nDesprés de diferents avatars, com va ser la pèrdua del seu pavelló en ser expropiat per construir l’actual autopista, la UE Montgat disputa els seus partits en el nou Pavelló Silvia Domínguez. Des de l’any 2000, i excepte un parell de curts períodes, el seu president és Francesc Villà, que també va ser jugador juvenil del club, així com directiu i delegat. La seva major preocupació ara és “poder cobrir les dues pistes que tenim en l’Escola Thalassa, però estem pendents del permís de la Generalitat. Ens fan molta falta perquè tenim problemes d’espai per entrenar i jugar”.\nEl club té dos equips femenins, un és el Sènior B\nEl seu fill Albert, que va entrar amb tres anys al club, és l’actual coordinador general al costat de Xavi Bassas, a més d’entrenadors: “Malgrat les dificultats per la pandèmia, hem crescut en tres equips més respecte a l’any passat. En l’actualitat comptem amb 19 equips i 34 entrenadors”, explica Albert Villà.\nEn l’actualitat el club compta amb 19 equips, i el seu gran objectiu és poder disputar molt aviat la Lliga EBA\nFunciona amb una gran eficiència i professionalitat i té dos objectius a curt termini: “El primer seria tenir un equip femení en cada categoria. Comptem amb 19 equips, però només dos són femenins. Aquí hem de créixer. I el segon, sense presses, però sense pauses, pujar a la categoria EBA. El sènior masculí està en Copa Catalunya i és un objectiu factible, sempre sense estirar més el braç que la màniga, ja que ara el club està sanejat econòmicament”.\nUna gran gestió econòmica, esportiva i també social, fan de la Unió Esportiva Montgat un dels grans clubs de bàsquet del Maresme i un dels històrics de Catalunya.\nCom resa en la seva pàgina web: “Compromesos amb l’esport, l’entorn social i la cultura del nostre municipi. Compromesos amb la nostra gent. Aportem vida, salut i joves que mai no oblidaran allà on van néixer i créixer. El bàsquet no és una finalitat en si mateixa. És un mitjà, un molt bon mitjà, per assolir grans i petits objectius”.\nL’entitat va viure una època de màxim esplendor els anys 40, quan va quedar subcampió d’Espanya i comptava amb un dels millors jugadors de bàsquet del moment, Joan Dalmau, internacional espanyol\nLa UE Montgat a finals dels quaranta\nRESPONSABLE ESCOLA DE BÀSQUET\nGran tasca social a Costa d’Ivori\nLa UE Montgat ajuda les nenes i els nens de San Pedro, a Costa d’Ivori, país africà de l’entrenador del club Christian Boham, cofundador de Futur i Educació De la Infància (FEDI). El bàsquet i els seus valors són l’eix vertebrador d’aquest projecte esportiu i solidari, que pren forma com a Campus de tecnificació durant el mes d’agost, amb més de 180 participants. S’ha convertit en una escola de bàsquet permanent, així com de formació i certificació d’entrenadors natius que inclou un programa anual de beques d’estudis per a jugadors i jugadores.\nUna altra acció digna d’elogi que duu a terme el club, dins del programa #EncestandoValores, és l’aportació de material esportiu, sanitari i educatiu, aliments bàsics, roba i calçat esportiu per als nens i nenes d’aquest poble de Costa d’Ivori. Tota l’acció es va sufragar amb una campanya de GoFundMe, l’ajut de diferents empreses i moltes aportacions individuals. La Federació Catalana de Bàsquet dóna suport al projecte #EncestandoValores, certificant a entrenadors del país i aportant recursos econòmics i material.\nChristian Boham amb un altre membre del club\nL’agost de 2019, la UE Montgat va donar continuïtat a la labor realitzada en anys anteriors per Christian Boham. Actualment, a més de l’escola de bàsquet en San Pedro, la consolidació d’un equip format per 12 jugadors i tres entrenadors, està vigent el projecte d’apadrinament actiu i el ferm compromís de mantenir viva la flama que va descobrir la colpidora realitat en la qual viuen nens i nenes de Costa d’Ivori.


De ruta de tapes per Tarragona (I): VI Tarragona dTapes | Qui té gana, somia truites\nDe ruta de tapes per Tarragona (I): VI Tarragona dTapes\nData 11-05-2014 per somiatruites\nLa setmana passada vam fer feina! Abans d’arribar a l’Atmetlla de mar i fruir amb les experiències al voltant de la tonyina roja i la cultura japonesa, vam estar un parell de dies a Tarragona, i perquè? doncs allà tenia lloc ( i en té, fins avui, així que apureu per nosaltres si esteu per allà prop) diverses rutes de tapes. Des de fa 5 anys, a Tarragona s’organitza una ruta de tapes per la ciutat on, diversos locals de la ciutat ofereixen la seva tapa amb un quinto.\nAquest any, però, hi ha hagut una novetat i la ruta de Tarragona dTapes, ha estat organitzada amb la cervesera Moritz. Estrella Damm, que era la cervesa present en edicions anteriors, va organitzar paral·lelament una segona ruta: Tarraco tapes, amb el mateix plantejament.\nAixí, Tarragona s’ha guarnit de rutes de tapeo, que ara amb el bon temps ha animat a la gent de la ciutat a voltar, passejar i anar tastant les diferents ofertes.\nNosaltres vam proposar-nos fer 10 tapes de tastets de cada ruta. A més a més, no ens vam poder resistir en comprovar altres rutes paral·leles com la Tarragona Km0 o els menús de tapes de la Tarraco Tapes.\nComencem doncs a explicar-vos la ruta amb solera, la Tarragona dTapes, on teniu la tapa i beguda, per 2.5€. 45 establiments dividits en tres zones principals: el Serrallo, Centre i part alta.\nHem de dir que la seva App pròpia, tot i que ens va donar alguns problemes al descarregar i tal, era molt útil, el fet de distribuir per zones, facilita una mica i poder votar i valorar cada tapa està molt bé!\nVam començar la nostra ruta amb un dels must, de fet, va ser dels pocs llocs on ens vam trobar cua. Xamfrà del fòrum xdF havia preparat unes angus burguer. Hamburgueses de “black angus” amb allioli de nabius ¡, cansalada i formatge de cabra. Brutals! Estaven increïbles, l’allioli tenia una textura sorprenent. Ens va agradar especialment que tinguessin la recepta en flyers que et podies endur, és tot un detall, únic, no ens vam trobar ningú més que la publiqués. En portar-la, igualment, te l’expliquen. Aquesta tapa, va ser de les nostres favorites!\nCaminant una mica vam arribar a l’hotel urbis on al seu primer pis, al restaurant Cocvla, oferien el timbal de vedella a l’oli de foie. La descripció ja fa salivera: vedella marinada amb patata a l’oli de foie, cruixent de porro i sorra de cacauet.\nVam seguir amb el viajao de turronaco dels fogons de l’isma, un local que ja va de spertar la nostra curiositat una altra ocasió que vam anar a Tarraco. La vedella amb xocolata i bitxo del Marroc acompanyat de tàrtar de cherry, una altra tapa que considerem imprescindible en la ruta. Ens van explicar la tapa i ens van recomanar menjar-nos els cherry al final, per refrescar. Tot un contrast de gustos, atrevit? potser, però crec que és del que es tracta en aquestes rutes, sorprendre i jugar. Menció del local, de la seva terrasseta, vam sortir expressament al final a veure-la, a l’estiu ha de donar bó!\nSeguim, passejant i coneixent Tarragona, feia anys que no hi anava i el fet de voltar barris i carrers ha estat una experiència afegida a la ruta.\nArribem a la plaça de la Font, una bogeria, tots els locals estaven amb alguna de les rutes, i els que no, feien la seva tapa amb canya. Anem primer al restaurant piscolabis, on servien la seva gominola, una base de mousse de mostassa amb delícia de pollastre. Van afegir una base de pa que a la foto original no tenia. La base de mostassa és ben curiosa.\nEn acabar anem a la terrassa de just al cantó, a la nova taverna, on ens espera la tapa pop art, maridada amb cava, ens van preguntar si ens anava bé, es clar! si la ofereixen així és per algo! no trencarem la idea de la tapa… ens expliquen també el got: pota de pop a la brasa, amb una crema cítrica, xips de patata violeta i perles de caviar de bitxo. Una meravella!\nI fet i fet, arribem al dia següent. Feia temps que volíem fer una ruta en més d’un dia, ja que sinó hem de córrer cercant els locals abans que tanquin o es quedin sense tapa. La veritat és que hem estat dos dies, però igualment, hem hagut d’afanyar-nos.\nVam anar a la part del Serrallo, on va ser difícil fer només allò que teníem previst, dues tapes.\nAl bar la xarxa vam tastar l’erupció marinera, un increïble timbal de bacallà amb allioli safranat, un llit de patates i anguletes saltejades. Boníssim!!!\nDesprés ens vam apropar al restaurant Balandra, on tenien una zona de tapeig amb unes taules en forma de baguls de mercaderies, molt original. Allà preparaven l’hamburguesa DO Serrallo: confitat de cansalada amb calçot, fideus de calamar sobre escarola i romesco. Una bona combinació per introduir el peix inclòs a canalla que li costi menjar-s’ho. El punt curiós va ser que tenien fotògraf propi del local i anava fent fotos a la gent que tastava la tapa, nosaltres estem acostumats a fer fotos a menjar però ben poc a que ens les facin engrapant! En tot cas, molt bona, l’únic que li haguéssim canviat el pa a un altre més petit, ja que era una burguer tipus bimbo, però també s’agraeix ja que amb tanta tapa i quinto i vinet, acabes bevent més del que menges i després… vas per Tarraco tort, tu!\nDesprés de dinar, pair i passejar, vam tornar a l’assalt. Davant la catedral, els de cucafera ho tenien tot organitzat per servir la tapa, una barra a l’entrada de la terrasseta, on oferien si volies tastar el vi jove de la zona, suse, fet amb pinot noir o cavernet souvignon. Aquests van acompanyar els viet calçot, un calçot cruixent farcit de xai i llonganissa a la brasa amb romesco. Molt bó i original! El fet de cuinar amb els productes de la zona, va ser un dels motius pel que vam apuntar aquesta tapa a la nostra ruta.\nSeguim amb un dels que també teníem moltes ganes i curiositat per menjar la bacaduixa crick crack, el nom de bacaduixa atrapa! Aquest farcellet de bacallà amb salsa de maduixes naturals, acompanyat per una pasta de full i una mica d’aceto. Molttt bó! El que hagués estat ja el puntasso hagués estat que s’hagués aprofitat l’acidesa de la maduixa, ja que l’havien endolcit.\nEl local també val la pena esmentar-lo, tenia una entrada-terrassa molt agradable.\nI cloenda, la tapa núm. 10 va ser una que vam escollir també ràpidament per formar part de la llista, les notícies fresques del Galliner l’Antiquari. El local em va semblar original, amb una oferta de menjar que val la pena anar-hi, no em vaig poder estar de preguntar per algunes d’elles com les tapes en format pòdium. En el galliner, et donaven uns tiquets propis que havies de bescanviar quan arribés la teva tapa.\nLa tapa, de les més originals, una oblea emulant el diari de Tarragona! es fa estrany mossergar-lo, no t’acabes de creure que sigui mengívol! Aquest farcell conté un steak tàrtar de vedella, macerat amb llima i aromes de parmesà, com resistir-se??!!\nFeu-nos cas, si esteu per la platja, costa o Tarragona, aprofiteu la tarda d’avui i feu algunes tapes, que val la pena!! I sinó, apunteu-vos la referència per l’any vinent. Nosaltres hi tornarem!!\nEtiquetes:cervesa, cervesejant, rutes, tapes, Tarraco


Inici › Final de partida\nPur teatre per a grans intèrprets. Un clàssic sorprenent i emocionant per la seva vigència en època postpandèmica\nConfinats dins d’una habitació amb dues finestres que els connecten a un exterior sense vida, Hamm, un invàlid cec, i Clov, el seu servent, un home coix i hiperactiu, passen el temps i discuteixen. Nagg i Nell, vells progenitors de Hamm, que viuen dins de dos cubells d’escombraries, els acompanyen. Malgrat les adversitats, tot plegat és “un pur joc en què no es parla d’enigmes i de solucions”, perquè “per a les coses importants, ja hi ha les universitats, les esglésies i els cafès.” I Final de partida és teatre.Pur teatre\nEspai escènic:Max Glaenzel i Josep Iglesias


Actualitat del Lleida Esportiu i del Lleida Basquetbol: Lleida Esportiu i Atlètic Segre acullen la fase final de la Danone Nations Cup 2012\nLleida Esportiu i Atlètic Segre acullen la fase final de la Danone Nations Cup 2012\n· El Lleida Esportiu, conjuntament amb l’Atlètic Segre, acolliran el proper diumenge dia 10 de juny la primera fase de grups de la Danone Nations Cup 2012 de futbol-7.\n· En total hi participaran més de 200 infants repartits en 8 grups de quatre equips. Es tracta d’un mundial d’alevins ja que es fa a 40 països i, a Espanya, hi participen un total de 40.000 nens.\nOrganitzadors dels torneig durant la roda de premsa // Lleida Esportiu\nEls responsables de l’organització han assegurat, en la presentació de la fase final a Lleida, que “no és només un torneig de futbol, és un esdeveniment esportiu i social on esperem que vinguin moltes famílies. Volem que sigui la festa del futbol”, ha dit Juanjo Rovira, director de Micfootball.\nEls partits començaran a partir de les 9:00 hores del matí, tant a l’Annex del Camp d’Esports com a l’estadi municipal Ramón Farrus, i tindran dos parts de 12 minuts. Dels 8 grups que hi participen 4 aniran a les instal.lacions de l’Atlètic Segre i els altres 4 a les del Lleida Esportiu.\nEn concret a l’Annex del Camp d’Esports hi jugaran el grup A, C, E, G i a l’estadi municipal Ramón Farrús els grups restants, B, D, F, H. Els representats dels dos camps de futbol s’han mostrat molt satisfets per poder participar en aquesta competició tant important. “Volem agrair la confiança que ha dipositat en nosaltres Danone, l’Ajuntament i l’Atlètic Segre”, ha admès Jordi Esteve, director tècnic del Lleida Esportiu. Ramon Farrús, president de l’Atlètic Segre, ha afegit que “és un orgull molt gran participar en aquest esdeveniment de formació de la canalla”. Per la tarda tindrà lloc la fase final i la fase de consolació, que es jugarà a l’estadi municipal Ramón Farrús i al mateix Camp d’Esports. “És un al·licient jugar en aquest recinte esportiu”, ha dit Carlos Bosch, delegat de Danone. Juanjo Rovira ha volgut destacar que “és un camp de Primera divisió.\nMoment de la roda de premsa de presentació de la ronda final // Lleida Esportiu\nPer això, ha de ser un motiu d’orgull jugar en aquest estadi”. Al Camp d’Esports la fase final i de consolació començaran a partir de les 15:30 hores. Els guanyadors passaran a una altra fase que es dura terme a Las Rozas de Madrid, on es veuran les cares amb altres equips vencedors. A banda dels partits dels més menuts, a les 13:00 hores a l’Annex del Camp d’Esports tindrà lloc un partit solidari organitzat per Lleida Sports & Events i protagonitzat pels nens i nenes del programa Educasport contra un equip que encara està per confirmar jocs. També hi haurà actuacions musicals.\nPublicado por diaridelsblaus en 10:17\nEtiquetas: atlètic segre, danone nations cup, lleida esportiu


Totes les recomanacions/\nAnterior Pàgina 2 de 16 Següent\nBoadilla del Monte, Madrid : SM, cop. 2016\nTenir un còmic a les mans és molt divertit: llegir la història i els diàlegs, gaudir dels dibuixos, desitjar la publicació del següent volum, ...\nPerò us heu plantejat dibuixar-lo vosaltres? I inventar-vos personatges i convertir-vos en creadors? Què us agrada, el manga, els superherois? Doncs si voleu aprendre, no ho dubteu, aquest llibre us ensenyarà alguns secrets per dibuixar les vostres històries.\nQui vol ser el primer???\nMadrid : Dibbuks, cop. 2018\nFranck és un jove de 13 anys entremaliat, curiós i espavilat que passa la vida amb famílies d’acollida ... fins que un dia fuig a la recerca dels seus pares biològics perquè pensa que poden estar vius.\nNo ho sap, però aquesta fugida el guiarà a un món desconegut ple de perills i sorpreses no totes agradables ... se’n sortirà?\nRecomanat per Joan Giménez Benaque. Bib. Josep Janès de l'Hospitalet de Llobregat\nEl menjador de l’escola és com anar al pati, un lloc diferent a la rigidesa de les avorrides classes. Escenari d’àpats sovint divertits, d’altres vegades infernals.\nEn teoria t’agradi o no el plat, s’ha de menjar però veurem com es produeixen situacions còmiques que l’autor ha sabut recollir i donar-les-hi una nova mirada.\nMadrid : Kraken, DL 2012\nLes ocurrències del Petit Spirou no deixen de sorprendre'ns. Sempre amb la seva innocència i picaresca infantil està maquinant noves històries. Una visita a l'hospital, a la botiga de roba interior femenina, observar a la nit les estrelles al cel, i fins crear un embolic amb la carta al Pare Noel ajudat per l'avi...\nSi saps una mica d’anglès, pots llegir com va fer la novel·la gràfica\nNarval és un unicorn marí molt simpàtic i amb ganes de jugar. Li agrada molt nedar i conèixer altres éssers marins per poder fer una bona colla: la medusa, el tauró, la tortuga i altres habitants del fons del mar.\nMengen gofres, llegeixen, fan festes ... i no se sap mai, potser si t’endinses a l’aigua i te’ls trobes et conviden a jugar amb ells!\nNomenat Premi Eisner 2017 al Millor Còmic per Primers Lectors


La recàrrega de combustible a la nuclear d'Ascó començarà en quinze dies amb un terç menys de treballadors temporals - MésEconomia\nLa central nuclear d’Ascó iniciarà la 27a recàrrega de combustible el 28 d’abril. Segons ha avançat el delegat del Govern a les Terres de l’Ebre, Xavier Pallarés, per poder executar les mesures de prevenció i salut dels treballadors, aquesta operació es durà a terme amb un terç menys dels treballadors temporals.\nSe sumaran a la recàrrega uns 800 empleats addicionals en lloc dels més de mil que ho fan habitualment. ANAV va ajornar l’inici de l’activitat, que estava prevista aquest dissabte, per ajustar el projecte a feines imprescindibles. Com ha apuntat Pallarés, l’execució de les actuacions essencials en aquesta 27a recàrrega de combustible podria requerir escurçar els terminis per dur a terme la següent.


Enric I. Canela » El estat de la formació i docència de les universitats públiques » Print\nEl estat de la formació i docència de les universitats públiques\nPosted By Enric I. Canela On 17 octubre 2016 @ 8:03 In Articles Enric I. Canela,Universitat | No Comments\nAvui s’ha presentat l’Informe d’Indicadors de Formació i Docència de les Universitats Públiques Catalanes (2016) . No he pogut ser a la presentació, però si he tingut l’oportunitat de llegir la referència que es fa al Web de l’ACUP  i fer un ràpid repàs al document.\nPrimer la crítica negativa. Els documents de l’ACUP tenen el defecte de no tenir, com els documents anglosaxons, un resum executiu. Disposar d’un resum executiu i un desenvolupament posterior ajuda molt a tenir una perspectiva global. Tampoc no m’agrada la combinació intercalada de català, espanyol i anglès. Cert que d’aquesta forma s’estalvia paper en no haver de repetir les taules, però a mi se’m fa feixuc llegir els documents així. No està dissenyat per ser llegit a l’ordinador, entre altres coses no hi ha contrast. La conclusió respecte a la forma és que el document és de lectura feixuga. Em sap greu aquesta crítica però crec que els documents han de dissenyar-se per ser llegits amb facilitat. Convé sacrificar disseny per claredat.\nFeta la crítica negativa, la positiva. El document és molt ric i si s’ordenen bé els indicadors, ajuda molt a entendre el sistema català. Els “casos” són il·lustratius de com funciona el sistema. És cridaner el tema del finançament. La reducció d’aportació pública i la seva substitució parcial per l’increment del preu de les matrícules. De fet ha agafat titulars i preguntes. El secretari d’Universitats, Arcadi Navarro, considera una ”bogeria absoluta” pensar que una decisió parlamentària redueixi els recursos de les universitats .\nLes dades relatives a la inserció estan ben sintetitzades, mostren que els titulats es col·loquen millor, però també la precarietat i baixos salaris. Aquest tema també està prou recollit per la premsa.\nBona notícia que tingui continuïtat. A banda de demanar que millori el disseny, podria ser d’interès disposar d’un Web on apareguessin dades i indicadors ben ordenats.\nDeixo per al final la meva felicitació a l’ACUP i al seu secretari executiu, Josep M. Vilalta. Només es pot criticar la feina i si ho faig només és per facilitar la utilitat del document. M’agrada la iniciativa.\nURL to article: http://www.enriccanela.cat/index.php/2016/10/17/el-estat-de-la-formacio-i-docencia-de-les-universitats-publiques/\n Informe d’Indicadors de Formació i Docència de les Universitats Públiques Catalanes (2016): http://www.acup.cat/sites/default/files/informe2016.pdf\n la referència que es fa al Web de l’ACUP: http://www.acup.cat/noticia/les-universitats-publiques-catalanes-ofereixen-una-oferta-formativa-cada-cop-mes-internacion\n El secretari d’Universitats, Arcadi Navarro, considera una ”bogeria absoluta” pensar que una decisió parlamentària redueixi els recursos de les universitats: http://www.vilaweb.cat/noticies/el-govern-no-preveu-que-les-universitats-perdin-financament-encara-que-saproves-una-rebaixa-de-taxes/


‘Música empresonada’ homenatja a músics valencians represaliats en la dictadura franquista – Les Bandes de Música\n‘Música empresonada’ homenatja a músics valencians represaliats en la dictadura franquista\nLa Direcció General de Cultura i Patrimoni ha organitzat l’espectacle ‘Musica empresonada’ en homenatge a músics valencians represaliats en la Guerra Civil i en la dictadura franquista, que van patir la presó o van haver d’exiliar-se o abandonar el seu ofici. Es tracta d’un concert de músiques embastades amb tres biografies humanes, que desenvolupa un argument de ficció basat en fets i músics reals. S’hi interpretaran peces musicals, amb els actors com a fil conductor de l’espectacle, que escenificaran moments significatius de les seues vides.\nL’elenc està compost per 25 músics i 5 actors. La direcció artística correspon a Toni Tordera, la musical a Pascual Pastor i el guió és de Juanjo Prats. L’obra està produïda per GMExpresa.\nDiferents espais del monestir de Sant Miquel dels Reis serveixen d’escenari per a aquest esdeveniment i és el públic qui ha de desplaçar-se per a contemplar l’actuació. A l’esplanada de la fatxada del monestir es representa el primer acte: ‘1937’. En aquest, una revetla commemora el VI aniversari de la II República amb cançons populars i cobles, en la qual el públic pot participar festivament. L’escena s’interromp brutalment per l’ocupació de València de l’exèrcit sublevat durant la Guerra Civil.\n‘El pati’ és el nom del segon acte, que es desenvolupa en el claustre Nord i en el qual prenen cos i avancen les tres històries, que són el suport de la vida musical i les seues contradiccions dins de les presons franquistes. L’espectacle conclou amb els músics fora de la presó recreant la seua allargada vida com a inhabilitats o reclosos en l’ostracisme per la seua condició ideològica.\nEn els tres actes s’inclouen composicions de músics valencians que van patir la presó, van estar en camps de concentració, o van ser desterrats i obligats a abandonar el seu ofici, com Felipe Belda Calatayud, Ángel Bernat Beneyto, Abel Mus Sanahuja, Carlos Palacio García, José Ramón Moreno Gans, Vicent Garcés Queralt o Rafael Rodríguez Albert.\nLa directora general de Cultura i Patrimoni, Carmen Amoraga, ha indicat que «‘Música empresonada’ és una forma de tancar aquesta legislatura tal com l’obrírem: unint cultura i memòria democràtica amb l’homenatge als presos de Sant Miquel dels Reis i una manera més de poder posar en marxa iniciatives d’arts escèniques vinculant-les a espais patrimonials».\nL’actuació és gratuïta, però el públic ha de descarregar l’entrada en el web musicaempresonada.gmexpresa.es o en el web de la Generalitat (consultar ací) amb dues opcions per a assistir-hi: el divendres 12 d’abril, per a l’assaig general, i el dissabte 13 d’abril, per a l’estrena.\n“Bach com a punt de referencia” en el Palau de la Música de València i l’Auditori de Castelló\nEl pianista Pau Viguer presenta su primer disco en solitario\nL’Escola de Música de la Primitiva de Llíria incorpora la metodologia Suzuki


Palafrugell reimpulsa l’abonament Palafrugell Plus amb un canvi d’imatge i l’activació de la venda on-line • Ràdio Capital de l'Empordà\nEl tiquet inclou l’entrada a sis equipaments culturals de Palafrugell, Llafranc i Calella per 10€, el que suposa un 60% d’estalvi. El Museu del Suro de Catalunya, la Fundació Josep Pla, els Jardins Botànics de Cap Roig, la Fundació Vila Casas - Museu Can Mario, el Dipòsit d’Aigua Modernista de Can Mario i el conjunt monumental de Sant Sebastià de la Guarda són els equipaments que es poden visitar amb l’abonament.\nL’Institut de Promoció Econòmica de Palafrugell (IPEP), en col·laboració amb l’àrea de Cultura i els sis equipaments que integren la proposta, rellancen aquesta temporada d’estiu l’abonament PalafrugellPlus, un tiquet que permet accedir a sis experiències culturals per només 10€. L’abonament es pot fer servir des del moment de la seva adquisició fins al final de l’any en curs, i inclou l’entrada al Museu del Suro de Catalunya, la Fundació Josep Pla, els Jardins Botànics de Cap Roig, la Fundació Vila Casas – Museu Can Mario, el Dipòsit d’Aigua Modernista de Can Mario i el conjunt monumental de Sant Sebastià de la Guarda.\nEls sis tiquets, amb entrada regular, suposarien un cost de 26€, però amb l’abonament s’ofereix un 60% de descompte. Encara que es disposés d’entrada reduïda (per a estudiants, jubilats, etc.), l’abonament seguiria sortint a compte. Els menors de 12 anys tenen l’entrada gratuïta.\nA partir d’avui, l’abonament PalafrugellPlus compta amb una nova imatge gràfica, un nou web i l’activació de la venda on-line. L’objectiu d’aquestes accions és dotar el producte de major visibilitat i potenciar el triangle que formen els atractius del territori: natura, gastronomia i cultura. Els sis equipaments conformen una experiència cultural única que permetrà als visitants que l’adquireixin conèixer la història i el paisatge del Baix Empordà amb profunditat. Aquest valor paisatgístic i la varietat de propostes culturals s’han volgut plasmar en l’eslògan de la campanya, que reflexa que la Cultura (representada amb una figura femenina) es troba a gust a un territori on hi ha una gran oferta: “PalafrugellPlus. El lloc on la cultura es troba millor”.\nEls espais inclosos a PalafrugellPlus\nUbicat en una antiga fàbrica surera, el Museu del Suro de Catalunya narra i reivindica el patrimoni vertebrat al voltant del món del suro a Catalunya, com a configurador d’un paisatge, una indústria, unes formes de vida i una identitat comunes.\nSituat al centre de la població de Palafrugell, el Dipòsit d’Aigua Modernista de Can Mario és únic a Catalunya, una construcció excepcional dins el món surer, singularitat remarcada pel fet de ser Bé Cultural d’Interès Nacional des de l’any 2000.\nA Sant Sebastià de la Guarda s’hi pot trobar un jaciment ibèric (segles VI a I aC), la Torre de Guaita del segle XV (BCIN), l’Ermita i l’Hostatgeria del segle XVIII i el Far del segle XIX. Tot, al cim d’una muntanya amb penya-segats sobre el mar i amb una de les millors vistes de la Costa Brava.\nLa casa natal de l’escriptor acull la Fundació Josep Pla, en la qual es pot descobrir la figura i producció del millor prosista de la literatura catalana del segle XX a través de les seves exposicions, i conèixer millor, de la mà de la seva obra, el patrimoni i el paisatge que ens envolta.\nEls Jardins de Cap Roig uneixen natura, art, cultura i història en un paratge únic de 20 hectàrees amb 800 espècies botàniques procedents d’arreu del món i escultures de reconeguts artistes nacionals i internacionals.\nL’antiga fàbrica surera Can Mario és avui el Museu d’Escultura Contemporània de la Fundació Vila Casas a Palafrugell, que acull una col·lecció de més de 200 escultures que daten des de la dècada dels anys seixanta fins a l’actualitat.\nArticle anteriorLa Pegatina avancen el seu nou EP en català amb ‘Que t’agradi veure’m’\nArticle següentDivendres i cap de setmana de ple estiu amb domini del sol i calor


Club Hoquei Mataró » El Derbi es pel Mis Ibérica Mataró\nCap de setmana de derbi al Jaume Parera, l’Arenys de Munt venia a defensar la seva tercera posició que dóna l’ascens a l’Ok Lliga. Els locals, setens a 6 punts del seu rival i a tres del descens, volien certificar la permanència i apropar-se a la part capdavantera de la lliga. A la graderia es respirava ambient de partit gran, tot i el pont i la coincidència amb altres esdeveniments esportius d’interès general.\nEl partit va començar com s’esperava, trepidant, amb els dos equips abocats a l’atac, el Mataró ho provava més per dins, amb accions individuals que trencaven la defensa roja, mentre els arenyencs generaven perill amb tirs exteriors i en combinacions per darrere la porteria. Tots dos equips tenien les seves oportunitats, però entre els porters, i els pals impedien obrir el marcador, fins que una errada defensiva dels de la capital del Maresme propiciava el primer gol. Jugada per darrere de porteria, passada al segon pal del porter i rematada tot sol de l’exmataroní Marc Roca. l’1-0 no va aturar el ritme, el Mis Ibérica dominava el partit per era incapaç de concretar les moltes ocasions que disposava, fins que Bartrés feia un pas endavant i en una excel·lent jugada individual empatava pel seu equip. Sense temps per assaborir el gol, els visitants tornaven a avançar-se. Una errada en la sortida al contraatac dels groc i negre generava espai pel xut mossegat de l’Arenys de munt, que es convertia en assistència perquè Illa marqués a plaer. Un altre cop tocava remar contra corrent a l’equip entrenat per Quim López. Tot i la insistència en atac, no s’aconseguiria tornar a perforar la porteria defensada per Garcia en el que restava de primera part.\nShowtime a la segona part\nEl Mis Ibérica ha superat aquesta temporada multitut d’adversitats. L’Equip fa uns mesos que està jugant com mai, donant la cara tot i els problemes de lesions i baixes. Ara és quan es recullen els fruits de l’esforç. Un reflex d’aquesta situació és la segona part del derbi. Els mataronins van sortir a guanyar el partit des del primer segon, i van practicar, com el dia de Maçanet, un hoquei d’alçada, fent gaudir a tots els assistents que omplien la grada local del Jaume Parera. Cantero feia el 2-2 als 30 segons de la represa i poc després el jugador de la pedrera Oriol Lladó posava per primer cop al seu equip per davant a l’encontre amb un xut ras que sorprenia Garcia. Els visitants buscaven l’empat a la desesperada i aquest arribaria de l’estic de Daumal des de la llarga distancia. Eric Florenza, un dels artífexs del gran moment mataroní feia el quart i el cinquè en menys de 4 minuts de diferència. El partit semblava ja sentenciat, tot i que l’Arenys no abaixava els braços i el Mis Ibérica seguia buscant el gol que desnivellés l’average particular (el resultat a la primera volta va ser de 4-2 pels rojos). A cinc minuts pel final els arbitres xiulaven penal a favor dels locals. Figa era l’encarregat de transformar-lo i situava així el 6-3 a l’electrònic. Dos minuts després els visitants cometien la desena falta i Bartrés transformava la directa en el setè gol del seu equip. Tot i quedar 3 minuts per acabar el temps reglamentari el Jaume Parera encara veuria tres gols més. Dos de l’Arenys de munt obra d’Illa de falta directa i de Sanchez, i l’enèsim gol de Florenza (7 en els dos darrers partits) per tancar un derbi fantàstic, d’aquells que fan afició.\nAmb aquest resultat el Mis Ibérica pràcticament certifica la permanència i se situa a 4 punts de l’ascens, que marca l’Asturhockey a falta de dues jornades. La setmana que ve, els mataronins visiten la difícil pista del Sant Feliu i per tancar la lliga, rebran a casa al Tordera, en un altre derbi que es presenta molt igualat.\nBona imatge del Juvenil al Campionat de Catalunya


Quin periodista forma part del consell nacional del PDECat? - El triangle\nEl qui va ser cap de continguts de La Xarxa, l'organisme públic de mitjans de comunicació dependent de la Diputació de Barcelona, Joan Foguet, ha estat escollit conseller nacional del PDECat. Militant de la formació, com abans de Convergència Democràtica, aquest jove periodista va començar el seu periple professional a l'ABC com a becari. Allà va coincidir amb un altre periodista independentista com és Jaume Clotet, el qual treballa ara a la Presidència de la Generalitat amb Quim Torra com abans ho va fer amb Carles Puigdemont. Foguet ja va ser delegat en el congrés que el PDECat va fer el juliol passat a Barcelona. També és un destacat tuitaire difonent les tesis del partit.\nFoguet va deixar La Xarxa fa només uns mesos per anar a treballar a la Diputació de Barcelona com a assessor en comunicació. Algunes de les persones que van coincidir amb ell tant a La Xarxa com en altres treballs destaquen que sempre ha estat un protegit del partit, però que els seus càrrecs no duren molt de temps.\nJuntament a Foguet, també s'han incorporat al consell nacional l'escriptor i ex-alt càrrec de Puigdemont a Cultura Jordi Cabré, així com Martin Aranburu, Meritxell Blanch, Alfons Canela, Montserrat Caupena, Núria Creus, Cinta Espuny, Montserrat Garrido, Joaquim Ibars, Toni Massegú, Ramon Minoves, Lídia Morera, Quim Nin, Montse Oliach, Sílvia Renom, Juan Carlos Solanes i David Torrents. També s'hi afegeixen els exconsellers Meritxell Borràs i Quim Forn com a membres nats.\nPrevNo quieren a Puigdemont de dos


La representant de l'executiu català, Meritxell Budó, ha assegurat que les pressions de l'Estat es poden veure també a altres ciutats\nLa portaveu del Govern i consellera de la Presidència, Meritxell Budó, en una imatge d'arxiu. / ACN (Guillem Roset)\nACN 09/06/2019 12:10 pm\nLa portaveu del Govern, Mertixell Budó, ha afirmat que la possibilitat que Ada Colau sigui alcaldessa de Barcelona amb els vots del PSC i Manuel Valls forma part d’una “operació d’Estat” per evitar que la capital estigui governada per independentistes i ha reclamat una “resposta de país” si acaba fructificant. En una entrevista a El Punt Avui, Budó no descarta que aquesta mateixa fórmula es faci servir en altres ciutats catalanes, com ja ha passat a Sabadell amb un pacte PSC-Podem. Budó també veu necessària una “resposta de país que no ha de ser per força una convocatòria d’eleccions” en cas de sentència condemnatòria en el judici de l’1-O.\nHa valorat també els resultats de la seva formació, reconeixent que “probablement la gent no ha llegit” qui eren perquè ells mateixos s’han “confós entre PDeCAT, JxCat…”. “No hem acabat de definir el nom del paraigua de l’espai polític amb què ens presentàvem, potser hem anat tard, i això s’ha notat en el resultat de les municipals”, ha declarat.\nPer això, ha afirmat que cal “endreçar” aquest espai i “definir uns lideratges i el paraigua de JxCat”, una marca electoral “que permet la confluència entre diferents actors com pot ser el PDeCAT”. Per a ella, el lideratge de Carles Puigdemont és “indiscutible”, de la mateixa manera que assegura que ho és el d’Artur Mas.\nArtadi veu “previsible” la decisió de Colau i retreu a Maragall que no lideri les negociacions\nC’s no donarà suport a Colau si no accepta que Espanya és un “estat democràtic homologable a Europa”


Retorn al passat - Diari de Girona\nBesalú recrea aquest diumenge el seu passat jueu i medieval i durant tot un dia retrocedirà en el temps amb un mercat, visites guiades i activitats infantils\nAmbientació musical pels carrers en una anterior edició de la fira. aniol resclosa\nBesalú sempre ha reivindicat que és més que un pont romànic. A banda de la vista del seu més emblemàtic monument des de la carretera, dins dels seus carrers hi ha una important riquesa patrimonial i un passat que, diumenge vinent, tornaran a aflorar amb motiu d'una nova celebració de la fira Besalú Ciutat Jueva. Durant tot el dia els visitants faran un viatge en el temps i es retrobaran amb els personatges i les activitats que es portaven a terme durant l'època medieval.\nAl llarg de la jornada se celebraran conferències divulgatives, concerts de música sefardita, visites guiades teatralitzades per conèixer amb més profundidat el llegat jueu, una mostra de la gastronomia local, mercat artesanal i medieval i activitats infantils. Els organitzadors animen els visitants a endinsar-se pels carrers medievals, recórrer els estrets carrers i trobar-se amb tota mena de personatges que faran que tot plegat retrocedeixi fins a l'Edat Mitjana.\nDurant molt temps, Besalú va acollir una important comunitat jueva. D'aquell passat en queda un important llegat patrimonial que la vila garrotxina sempre ha volgut posar de relleu.\nTal com es detalla a la web de l'Ajuntament de Besalú, aquest patrimoni es visualitza en el Micvé i bany jueu que va ser descobert fa més de 50 anys de forma totalment inesperada com sol passar amb aquest tipus de descoberta. De fet, va ser el primer edifici d'aquestes característiques que es va descobrir a Espanya i el tercer a Europa, segons expliquen des de l'Ajuntament. Aquest important llegat es troba situat on hi havia l'antiga sinogoga jueva documentada des de l'any 1264.\nActualment l'edifici presenta un gran atractiu i està format, segons es detalla perfectament a la web municipal, per una sala subterrània d'estil romànic i construït amb pedra tallada. Té també una anomenada finestra espitllera a l'est, volta de canó i una piscina que s'omplia de forma natural amb aigua d'una font que actualment ja està desapareguda.\nLa funció d'aquest tipus de bany en l`època jueva era la purificació de la persona. Tant els homes com les dones. En aquest sentit s'expica que la seva funció era « la purificació de l'ànima mitjançant la immersió total del cos. La dona jueva es purificava quan es casava , quan havia de tenir un fill, després del part i un cop al mes després de la menstruació. L'home religiós se solia purificar cada divendres, abans de la posta de sol, és a dir, abans d'entrar en el Sàbat», la festa setmanal jueva.\nL'immoble està perfectament conservat i en l'actualitat es pot veure una part de la sala d'oració i el pati de la sinagoga. Aquest punt era on, tal com es detalla, on els «els jueus decidien gran part de les coses que afectaven a la comunitat». Segons està documentada a Besalú s'hi van establir una vintena de famílies jueves durant el periode medieval fins que l'any 1436 van marxar definitivament coincidint amb l'expulsió dels jueus en altres territoris.\nEls visitants que s'acostin a Besalú han de saber que el ric patrimoni arquitectònic inclou la col·legiata de Santa Maria, la Casa Cornellà, la Cúria Reial -un dels edificis nobles més destacats de la vila-, el monestir de Sant Pere, l'església de Sant Vicenç, Sant Julià i sens dubte el pont romànic, la imatge més coneguda, el símbol de Besalú i el principal punt d'entrada al Barri Vell.


Arbúcies ja ha retirat els contenidors de roba després de la mort d´un jove - Diari de Girona\nArbúcies ja ha retirat els contenidors de roba després de la mort d´un jove\nL'Ajuntament assegura que aquest mes en tindrà uns de nous de més segurs però que els reubicarà per evitar que es generi alarmisme\nEl jove d´Arbúcies va morir dissabte, atrapat pel sistema de seguretat del contenidor. diari de girona\nARBÚCIES | E.BATLLE L'Ajuntament d'Arbúcies ha decidit retirar els contenidors de recollida de roba de tipus solidari del municipi després que un jove de la població va morir aquest dissabte a la matinada pel fet que el sistema antifurt incorporat a la porta del recipient de recollida es va activar i va acabar amb la vida d'un noi de 27 anys.\nL'alcalde d'Arbúcies, Pere Garriga (L'Entesa), destaca que l'Ajuntament ha pres la decisió per "prevenció" i perquè la història no es pugui repetir. I és que el tràgic succés va acabar amb la vida del jove, de 27 anys i de nacionalitat marroquina, Said Oumimoun, perquè va quedar enganxat mentre intentava treure roba de l'interior d'aquest contenidor de recollida de roba usada al qual se li va disparar el sistema antifurt, fet que va acabar amb la vida del noi. El jove, si bé no estava censat al municipi, hi vivia des de fa un any, tal com va relatar un amic seu.\nA causa dels malaurats fets, l'entitat solidària que porta a terme la recollida, Roba Amiga, es va posar en contacte amb l'ajuntament, diu Garriga, i es va comprometre a canviar els dos contenidors que té d'aquest tipus de roba usada Arbúcies. Amb tot però, mentre la situació no se solucioni, l'alcalde Pere Garriga diu que han retirat els contenidors per prevenció i alhora, assegura que quan n'hi hagi de nous es canviaran d'ubicació.\nI és que un dels actuals, el que va causar el tràgic succés que va posar fi a la vida del jove d'Arbúcies, es troba a l'avinguda dels Països Catalans i davant d'un centre escolar. El batlle destaca que per evitar "l'alarmisme", l'Ajuntament considera que cal canviar-lo de lloc. Amb tota probabilitat, apunta Garriga, l'instal·laran en una àrea més allunyada del col·legi Doctor Carulla d'Arbúcies. En concret, s'estudia col·locar-lo a la zona del Centre d'Atenció Primària (CAP).\nLa mort del jove d'Arbúcies en plenes festes nadalenques i la necessitat dels veïns en els temps actuals de crisi econòmica van fer saltar les crítiques de l'Ajuntament d'Arbúcies en relació amb la situació de pobresa que viuen alguns ciutadans: l'alcalde va criticar que com ajuntament no puguin destinar més diners als serveis socials perquè els ajuntaments han de destinar els pocs guanys que puguin tenir a pagar deute. A parer de l'alcalde, cal reformar aquesta norma prevista i per això va reclamar al Govern de l'Estat espanyol que faci una moratòria per tal que els ajuntaments puguin destinar els seus pocs ingressos a d'altres coses, com ara serveis socials i no tan sols a retornar préstecs.


Les Festes de Sant Magí busquen imatge gràfica inspirada en el ball de gegants - Tottarragona.cat :: Diari digital independent d'informació i d'opinió de Tarragona\nLa conselleria de Cultura de l’Ajuntament de Tarragona convoca, un any més, el concurs per escollir la nova imatge gràfica de les Festes de Sant Magí 2022. Les sol.licituds s’hauran de presentar telemàticament a la seu electrònica de l’Ajuntament amb els treballs originals adjunts: el disseny del cartell, de la marca identificadora, del baner web i de la samarreta. El termini per a la presentació de propostes és de l’1 al 15 de juny, ambdós inclosos.\nLa imatge gràfica de les festes d’enguany han d’inspirar-se en un moment concret de Sant Magí, el ball de gegants del 18 d’agost al vespre amb els gegantons Negritos, els gegants Moros i els gegants Vells de la ciutat ballant alhora a la plaça de la Font. Es valorarà especialment la presentació de propostes que incorporin continguts inèdits o poc utilitzats en els anteriors cartells.\nLa proposta seleccionada rebrà 1.200 € i serà aplicada a tota la campanya de les Festes de Sant Magí 2022, que se celebraran del 12 al 19 d’agost. Les persones interessades a participar en el concurs poden consultar les bases i tots els detalls de la convocatòria.


Raïm – Fruita.cat\nEl fruit és una baia.\nEl gra és una baia globosa que creix agrupada en carrolls d'entre 6 i 300 raïms Els raïms es presenten en colors diferents, des del groc daurat fins al vermell violaci, i tenen una pell força resistent. La mida del gra és d'entre els 6 i els 25 mm. Dins de cada gra s'hi poden trobar d'entre dues i sis llavors. La polpa és verdosa, dolça, gelatinosa i tendra.\nVitis vinífera (la més important)\nRaïms negres (Cardinal, Lavallee, Napoleó), Raïms verds (Airen, Aledo, Italià, Moscatell, Moscatell Itàlia, Rosaki)\nLa vinya és una de les primeres plantes que va cultivar l'home, motiu pel qual ha jugat un paper transcendental en l'economia de les antigues civilitzacions. A Europa, el raïm es conrea des de temps prehistòrics, tal com ho demostren les llavors que s'han trobat en jaciments arqueològics de l'edat del bronze de Suïssa, Itàlia i en tombes de l'antic Egipte.\nLa vinya europea és realment d'origen indoeuropeu, ja que aquesta espècie és nadiua del sud de les muntanyes del Caucas, Mar Caspi i Àsia central. Dels pobles caucasians es va estendre el seu cultiu a Mesopotàmia, Pèrsia, Índia i tota la conca mediterrània.\nEls antics grecs i romans cultivaven la vinya i les dues civilitzacions van desenvolupar en gran mesura la viticultura. Els últims van continuar amb aquesta pràctica i van estendre el cultiu de vinyes per tot el seu territori colonial. Els espanyols van portar la vinya a Amèrica, estenent-se per tot el continent de mans de les ordres religioses.\nA finals del segle XIX l'explotació de la vinya a Europa va patir un gran cop després de la contaminació per un insecte americà anomenat fil·loxera procedent de les vinyes americanes. En 30 anys es va propagar la plaga per totes les vinyes i aquests van estar a punt de desaparèixer, el que va obligar a adoptar les vinyes americanes resistents a la plaga com a patrons de la vinya europea, i es van obtenir varietats resistents, fruit de la hibridació de tots dos tipus de plantes.\nAvui dia, la vinya es conrea a les regions càlides de tot el món, sent els majors productors: Austràlia, Sud-àfrica, els països d'Europa (Itàlia, França, Espanya, Portugal, Turquia i Grècia) i al continent americà, els millors vinyes es troben a Califòrnia, Xile i Argentina.\nEl raïm conté principalment, com la resta de fruites, aigua i fibra. De totes les fruites, el raïm és la més rica en vitamines A i B. També contenen vitamina C, sucres, greixos, proteïnes, taní, manganès, clor, fòsfor, calci, magnesi, ferro, potassi.\nEs tracta d'una fruita molt fàcil de digerir i la seva riquesa en sucres, els converteix en una de les fruites més calòriques\nEl raïm remineralitza, refresca, descongestiona; estimula l'intestí, el fetge i els teixits; facilita les oxidacions cel·lulars i, gràcies a la vitamina C que posseeix, activa l'assimilació digestiva.\nEl raïm té la particularitat d'actuar com a desintoxicant de l'organisme en ajudar a netejar-lo de substàncies tòxiques.\nEl seu contingut en vitamina C ens anirà bé per al bon funcionament del sistema immunològic i l'activitat cerebral i nerviosa. A més, la seva bona quantitat de magnesi serà beneficiosa per a la força dels músculs en general i del cor en particular.\nEls compostos fenòlics, abundants en el raïm i responsables del seu color i sabor, com ara antocians, tanins i flavonoides, tenen una important acció antioxidant i prevenen l'aparició de malalties cardiovasculars, degeneratives i alguns tipus de càncer.\nEn general, podem assegurar que el raïm i el most (suc de raïm) són aliments que afavoreixen el bon estat de les artèries i del cor.\nLa pell conté taní, àcids lliures, materials minerals, ferments i cel·luloses molt útils per al funcionament intestinal.\nLes llavors són veritables concentrats de cep, sent valuós el seu contingut en oli, sals minerals i taní.\nEl raïm, per la facilitat que ofereix per a ser consumida i la dolçor que proporcionen els seus grans, és molt apreciat com a fruita fresca i constitueix unes postres ideal per a les persones de totes les edats.\nEn general, tots els raïms combinen molt bé amb formatge.\nQuan es vulgui menjar raïm, el primer que s'ha de fer és rentar-lo amb molt de compte amb aigua abundant. Hi ha gent que mastega el gra de raïm només el suficient per empassar-se'n el suc, desaprofitant la resta. Això és un error perquè la pell i les llavors tenen un contingut nutritiu molt valuós.\nEl vi és el principal producte processat que s'obté del raïm.\nUn subproducte molt conegut i apreciat del raïm és el most o suc de raïm, que s'obté la triturar i liquar els grans sencers amb pell i sense llavors dels raïms. A diferència del vi, manté les propietats naturals de la fruita de la qual procedeix i no té alcohol.\nLes panses són una altra alternativa de consumir el raïm i s'obtenen en dessecar els fruits de certes varietats. Els raïms passes constitueixen un agradable aperitiu i se solen vendre barrejades amb diferents fruits secs (ametlles, cacauets, avellanes ...). A la cuina resulten molt útils com a ingredients de nombrosos productes de rebosteria i pastisseria pel seu extraordinari sabor dolç, així com acompanyament o farcit de plats salats.


Iaio flauta . El somni.\nPàgina principal >> Articles d'Opinió >> Iaio flauta . El somni.\nEs quedava literalment de pasta de cacauet quan llegia la carta en la que el ‘cridaven a files’ , expressió que el jovent no ha tingut ocasió de sentir. Als seus 66 anys s’havia d’incorporar com a ‘tècnic’ a l’exèrcit català.\nQuan s’incorporava a la seva unitat advertia que els ‘tècnics’ venien a ser uns ‘consultors’ per als oficials i/o responsables de les unitats, que s’havien nomenat a corre cuita, basant-se únicament en el currículum acadèmic; tots els llicenciats eren oficials d’entrada.\nLa sorpresa d’una acció de resistència organitzada havia donat avantatge al exercit català que es desplegava únicament en els límits amb les províncies ‘ espanyoles ‘ , ja que no es temia cap mena d’acció armada des de França,o de qualsevol altres país ‘civilitzat’.\nEls dies passaven lentament amb constants noticies de trobades entre uns i altres, i entre aquests i aquells, i els de lluny i ... a les casernes tothom tenia els nervis a flor de pell.\nEls iaioflautes feien notar als ‘Oficials’ que no tenia massa sentit insistir en la formació militar – ja que més enllà de distreure al personal – amb els mitjans i l’armament actual, allò del cos a cos, era impensable, i de fer trinxeres millor ni parlar-ne.\nHavia passat el mes de juny, i sota l’intensa calor del juliol, els soldats ‘urbanites – ajudaven als pagesos a recollir les collites, el blat ara – si la cosa continuava farien la verema ,... - , tothom pensava però que no tindríem ocasió.\nEls europeus venien de vacances – com cada any – i en algun cas es mostraven disposar a recolzar activament – amb les armes – la lluita de Catalunya.\nAlemanya sortosament s’hi va posar al mig, i va fer una proposta sorprenen. Catalunya tindria el mateix tractament que un dels seus Lands, malgrat continuar sota la ‘dependència’ espanyola. L’emprenyamenta dels PP & PSOE, anàlegs i similars va ser antològica !. Els marxava definitivament desprès de 300 anys la gallina dels ous d’or !!!!!!\nAbans de les vacances d’agost es signava la pau entre Espanya i Catalunya, reconeixent alhora que en matèria econòmica, ens entendrien directament amb Berlin.\nAlemanya injectava diners per tapar tots els ‘forats’ , i es feia amb el control de totes les entitats de crèdit.\nEl PP treia pit presumint d’haver-nos tret de la crisis econòmica, però a nivell pràctic el control de les targetes de crèdit dels Ministres es feia ara també des de Berlin.\nEs va reduir el nombre politics quasi en un 90%, i curiosament en poc temps tothom tenia feina.


La Diputació de Tarragona amplia fins al 17 de juliol el termini perquè ajuntaments demanin ajuts per a inversions en habitatge social | La Guia De Reus\nInici Actualitat La Diputació de Tarragona amplia fins al 17 de juliol el termini...\nLa Diputació de Tarragona amplia fins al 17 de juliol el termini perquè ajuntaments demanin ajuts per a inversions en habitatge social\nL’objectiu és ajudar els ajuntaments a reformar pisos o cases destinats a desenvolupar polítiques d’habitatge social o a frenar el despoblament\nEls ens locals interessats a demanar els ajuts per a inversions en habitatges municipals de la Diputació de Tarragona podran fer-ho fins al 17 de juliol. La institució ha ampliat el termini de presentació de sol·licituds, ja que va quedar suspès arran de la situació de pandèmia per la COVID-19. Aquests ajuts tenen per objectiu impulsar el desenvolupament de polítiques socials d’habitatge i revertir el despoblament a l’entorn rural.\nEn concret, els ens locals podran sol·licitar els ajuts d’habitatge per construir, rehabilitar i millorar la qualitat d’immobles de propietat municipal o cedits per un període de deu anys per a destinar-los a habitatges socials. Com a novetat, enguany també hi podran optar municipis i entitats municipals descentralitzades (EMD) del Camp de Tarragona, les Terres de l’Ebre i el Baix Penedès que vulguin millorar pisos o cases de propietat municipal amb l’objectiu d’utilitzar-los per revertir el despoblament.\n“Amb aquestes subvencions volem refermar el suport de la Diputació als ajuntaments que posen en marxa polítiques socials d’habitatge, molt necessàries en temps de recuperació econòmica. Uns ajuts als que, enguany, també hi podran optar els municipis i nuclis de població més petits de la demarcació, en aquest cas, per facilitar l’accés a l’habitatge i atreure nous habitants a les zones rurals, i lluitar així contra el despoblament”, assegura el diputat delegat del Servei d’Assistència al Municipi de la Diputació de Tarragona, Enric Adell.\nPel que fa als beneficiaris dels ajuts, quan aquests es destinin a desenvolupar polítiques socials d’habitatges, s’hi poden acollir tots els municipis i EMD de la demarcació. I quan l’objectiu sigui revertir el despoblament en l’entorn rural, hi poden optar els municipis i EMD de fins a 1.000 habitants. L’import de l’ajut pot ser de fins el 95% del pressupost elegible de l’actuació, amb un màxim de 15.000€ per a cada habitatge (5.000€ més que la convocatòria del 2019). Les actuacions s’hauran d’executar abans del 30 de setembre del 2021 i no podran ser cofinançades amb altres programes i plans d’actuació de la Diputació de Tarragona. Si es financen conjuntament amb altres programes o plans, en cap cas la suma dels ajuts i altres ingressos concedits per a una mateixa actuació pot superar el 95% del pressupost elegible. La quantia total de les inversions en la present convocatòria és de 300.000€. Per a més informació: www.seuelectronica.dipta.cat\nArticle anteriorLa Generalitat valora les experiències de pressupostos participatius a Reus\nArticle següentL’Ajuntament obre la convocatòria de subvencions per al foment de l’activitat esportiva a Reus


Clàudia Sabata, Campiona del Món sub23 de Curses de Muntanya - Pànxing\n“La filo“Quan surto a córrer em deixo portar pel cor… Sóc feliç a la muntanya i sóc feliç aquí perquè tinc la muntanya molt a prop”.\nCampiona del Món i això dius sense haver-te plantejat cap objectiu…\nLa veritat és que no (somriu). Per la temporada d’hivern amb l’esquí de muntanya, sí que des del Centre de Tecnificació, quan vam començar al setembre, vam plantejar diferents objectius, primer per als campionats de Catalunya, d’aquí als d’Espanya i mundials; però en el tema del trail running no va ser així. La veritat és que a l’abril vaig acabar molt cansada de la temporada d’esquí i vaig decidir fer només aquelles curses que em vinguessin de gust (Berga-Rasos, Olla de Núria, Campionats d’Espanya Verticals…). No he tingut ni entrenador. Res plantejat i la veritat és que estic molt contenta.\nHa estat la primera temporada que competia. Des de petita he fet muntanya amb la família, però mai no havia competit. Uns amics, l’any passat, em van animar a provar de fer una cursa i, des d’aquella, sembla que no he parat…\nHa estat molt difícil… De fet, estic plantejant-me seriosament què fer de cara a la temporada vinent. No ho he passat gens bé i em dóna la sensació que ho he fet tot a mitges. Aquest setembre he de decidir què faig i la decisió no és fàcil. No vull deixar d’estudiar però l’esport, desgraciadament, no em donarà per viure. No sóc ni home ni futbolista… Així que no sé què faré, però deixar d’estudiar segur que no.\nLa veritat és que, quan surto a córrer, em deixo portar pel cor… Jo sóc feliç a la muntanya i sóc feliç aquí a Berga perquè tinc la muntanya molt a prop. He de fer balanç i trobar l’equilibri entre el que em fa feliç i el que em donarà de viure. No és fàcil. Si pogués triar, viure de l’esport i la muntanya, estaria clara l’elecció.\nJo crec que és així. Visquis on visquis de la comarca, l’entorn que ens acompanya és ideal. Fins i tot gent que viu a la Cerdanya no té les condicions que tenim nosaltres per poder entrenar curses de muntanya. Tens rutes curtes, més llargues, diferents alçades… i tot sortint des de casa. Crec que no en som conscients ni nosaltres. Això és un paradís.\nTambé estàs vinculada als Mountain Runners del Berguedà. En aquest sentit, de feina se n’està fent…


NOTA INFORMATIVA REUNIÓ CSSL COVID19 DE 19 de juny de 2020 :: CCOO al SEM\nPàgina d'inici > NOTA INFORMATIVA REUNIÓ CSSL COVID19 DE 19 de juny de 2020\nA data 19 de juny de 2020 s’ha reunit el grup de treball del COVID-19 del Comitè de Seguretat i Salut Laboral i us volem informar dels temes que s’han tractat. Aquests punts són els recollits al llistat de temes pendents aportats pels delegats de prevenció.\n1. REGISTRE DE NETEJA DE BASES I UNITATS ASSISTENCIALS. RESTA PENDENT\nLa direcció comunica que ha elaborat un nou document per procedir al registre de neteges tant de bases com de vehicles. Aquest procediment es farà arribar a les diferents adjudicatàries i se’n farà seguiment mensual. Per tant aquesta petició dels delegats de prevenció segueix pendent de resolució i entrega des del 14 d’abril d’enguany. No s’aporta el nou document a la part social i per consegüent no es pot valorar.\nEls delegats de prevenció recorden que fa 3 mesos que estan sol·licitant aquests registres. També comuniquen a la direcció que es segueix sense procedir a la neteja diària de les bases d’Arbúcies i Llagostera. La part social manifesta la poca credibilitat de les aportacions de la direcció, ja que fa més de 3 setmanes que l’empresa assegura que sí s’està portant a terme la neteja diària, el delegats de prevenció lamenten haver d’anar comprovant a cada reunió que realment es duen a terme les mesures de millora amb ells consensuades.\n2. LLISTAT D’HABITABILITAT DE BASES ASSISTENCIALS. PARCIALMENT PENDENT\nLa Direcció manifesta que continuarà treballant el document de proposta de millores amb la ràtio establerta per la Generalitat (2,5 m2 de superfície per treballadors, superfície útil sense mobiliari), també comunica que de moment es mantindran les mesures de millora establertes durant l’estat d’alarma i les reubicacions de les unitats de Cornellà, Manso i Sant Pau.\nLleida CIM. Es continua buscant nova ubicació.\nPont de Suert. Segons la direcció, el dimarts el departament d’infraestructures de l’ICS va visitar la base i no valora la instal·lació de una nova paret de pladur com a mesura immediata. La propera setmana es valorarà la col·locació de cortines o una mampara de plàstic per garantir el distanciament entre els dos llits. La part social notifica que el treballadors de la base els van dir que aquell dia ningú no va visitar la base. Tanmateix els delegats de prevenció insisteixen que cal establir un procediment de neteja de l’element que es vulgui utilitzar per aquesta separació, per tal de garantir la seguretat i salut dels treballadors i segueixen insistint en una solució definitiva de 2 habitacions diferenciades.\nL ’empresa informa que també s ’està valorant una solució per a les taquilles del garatge.\nUnitats de Plató. La part social reitera la necessitat de revisar espais i no portar personal de pràctiques.\nUnitats UIS (“ORQUES”). El comitè reclama l’avaluació de la sala de descans de les UIS i comenten la manca de renovació d’aire l’interior de la mateixa. Des de la direcció consideren que la sala de descans de les UIS és la correcta i en relació a la ventilació aporten que ja es va realitzar estudi de ventilació i mesures de CO2 i que hi ha un sistema forçat d’extracció d’aire. La part social sol·licita es realitzin noves mesures d’aire. La direcció recorda que aquestes unitats tenen prevista la seva reubicació pel proper novembre de 2020.\nReforç d’estiu USVB de Cambrils. La direcció diu que està pendent de l’informe de les mesures preventives. La part social insisteix en que no es posin els reforços mentre no es tingui fet l’esmentat informe i fins les mesures preventives proposades no estiguin implementades.\n3. INDICACIÓ VENTILACIÓ DELS DOMICILIS ABANS DE L’ARRIBADA DE LES UNITATS ASSISTENCIALS EN POSSIBLES CASOS COVID-19. RESOLT AMB RETARD\nDes de l’inici de la pandèmia la part social va demanar la comunicació per escrit des de la direcció de CECOS d’aquesta indicació. A dia d’avui encara no s’ha portat a terme. Per la tarda del mateix dia d’aquest reunió, es va enviar comunicat.\n4. MISSATGES RECORDATORIS DE LA NORMATIVA I CONSELLS D’HIGIENE I BONES PRÀCTIQUES DURANT EL COVID-19 dins les CECOS, menjador laboral i altres espais comuns, mitjançant vídeos repetitius a les pantalles de les diferents CECOS. PARCIALMENT PENDENT\nEl servei de PRL està treballant en l´elaboració dels cartells, insistint en el manteniment de la distància de seguretat, l’ús correcte de la mascareta i el rentat adequat de mans, per a la seva posterior distribució, així com en la gravació de missatges recordatoris de mesures preventives per emetre per megafonia. La part social insisteix en que el monitor de TV col·locat a l’entrada de la sala de CECOS es troba apagat la major part del temps.\nLa part social reclama la necessitat d´intensificar la neteja de les mampares de CECOS augmentant-ne la freqüència, no només en cada canvi de torn.\nEl comitè demana resposta i instrucció escrita per part del SP sobre la utilització i/o retirada de la mascareta quirúrgica quan els treballadors de les CECOS treballen darrera les noves mampares instal·lades.\n5. PANTALLES DE PROTECCIÓ FACIALS INDIVIDUALS. PARCIALMENT PENDENT\nEl SP notifica que en els propers dies faran arribar un correu als treballadors de que ja disposen de la pantalla facial individual amb la fitxa tècnica i el registre de signatura d’entrega que el treballador haurà de retornar signat, aquest registre no es va dur a terme inicialment, donada la prioritat d’entrega del moment. La part social recorda que encara hi ha treballadors a qui no s’ha fet entrega de la pantalla facial individual i que cal comunicar-los que facin la seva reclamació.\n6. PETICIÓ DE VALORACIÓ DE MODELS D’ULLERES DE PROTECCIÓ INTEGRAL GRADUADES. RESTA PENDENT\nLa part social comunica l’existència un nou líquid antivapor que s’ha provat amb bons resultats. EL SP en pren nota per poder posar-se en contacte amb el distribuïdor i valorar la conveniència de compra o no d´aquest producte. La part social també aporta l’experiència de dues setmanes amb l’ús d’ulleres de protecció graduades. Es comunica al SP i a l’empresa que la visió ha millorat molt durant els serveis i les valoren de manera positiva. Per aquest motiu es demana a la direcció que valori l’opció de compra d’aquests EPIS o d’aportació econòmica per als treballadors que optin per comprar-los ells mateixos. La direcció desestima aquesta opció doncs no la considera una millora dels EPIS lligada al COVID. La part social lamenta i mostra el seu enuig a la poca sensibilitat de la direcció, la qual si ha pogut fer una despesa ingent en vehicles i no contempla fer aquesta despesa en un aspecte que implica la millora de les condicions de treball i seguretat per als seus treballadors. El fet que cap altre entitat no ho estigui ho fent no és excusa per que el SEM no s’ho plantegi.\n7. LLISTAT DE REGISTRE D’ACTUACIONS DELS PSICÒLEGS A LES BASES PRÒPIES DEL SEM. RESTA PENDENT\nLa part social resta pendent del seu lliurament.\n8. UTILITZACIÓ/PROVISIÓ 2on GUANT DE PROTECCIÓ LLARG I DE BATES TALLA M. RESTA PENDENT\nLa Direcció de RRHH comenta que segueix cercant proveïdors, de moment no es disposa d´aquest material.\n9. ESPAI BITAL. PARCIALMENT PENDENT\nEs reclama NOVAMENT l’avaluació de riscos i mesures correctores amb el compromís per part de l’Àrea de Gestió de Persones de no traslladar a més professionals del SEM fins que aquesta avaluació de riscos i les mesures correctores que se’n derivin estiguin realitzades. La direcció de RRHH comenta que ja s’està fent l´avaluació de riscos, i resta pendent de l’informe.\n10. SEROLOGIES. RESTA PENDENT A CURT TERMINI\nLa direcció vincula la serologia dels professionals a l´estudi de l´Hospital Clínic. No es contempla una altra via de realització i manifesta estar esperant les dates fixades per començar les extraccions. La part social lamenta la demora en el temps de la realització de les proves serològiques. Els delegats de prevenció consideren positiva l’entrada a l’estudi proposat però com una mesura afegida al mapeig del personal. La part social recorda a l’empresa que pràcticament la totalitat del personal d’altres centres sanitaris de tota Catalunya tenen realitzades serologies, tot i que després formin part de l’estudi. A banda el comitè manifesta la preocupació que aquest estudi no doni una visió particular dels treballadors del SEM, amb la qual cosa no permetrà treballar amb els resultats per adoptar possibles estratègies posteriors en cas de rebrot\n11. VALORACIÓ D´ESPAIS NOUS. RESTA PENDENT\nEls delegats de prevenció segueixen pendents de la visita de seguretat al magatzem de logística “Rubí” i de les bases ERI 1 i ERI 2. L’empresa manifesta que farà arribar una data programada per a aquestes visites.\n12. AVALUACIÓ DE RISCOS DELS LLOCS DE TREBALL ESPECÍFICA PER A COVID. RESTA PENDENT\nEs torna a demanar per escrit l’avaluació de riscos de TOTS els llocs de treball i bases. La direcció de l’empresa comenta que s’ha fet un pla d’acció per adequar les bases i que hi ha accions ja fetes i complementades en aquest pla. Es parla d´elaborar un calendari i anar fent l’actualització de l´avaluació de riscos laborals. Tanmateix la part social comunica a l´empresa que ja ha iniciat accions legals sobre aquest tema.\n13. PROBLEMES DE SEGURETAT DE CERTS GUANTS. PARCIALMENT PENDENT\nEs reclama la retirada preventiva dels guants de la marca Sensiflex Deep Blue, per problemes de seguretat. La direcció de l’empresa actuarà ordenant retirar l’estoc defectuós sempre i quan es pugui restituir per un altre i que la base no es quedi mai sense estocs de guants. Es van canviant a mesura que logística pot anar fent el canvi per les bases. La part social considera que cal la retirada immediata dels mateixos fins a realitzar un estudi que garanteixi la seguretat d’ús per als treballadors. En cas de no procedir-se a la retirada, els delegats de prevenció demanen al SP que comuniqui als treballadors, mitjançant una instrucció interna, quines mesures preventives han de prendre mentre es tingui aquest estoc de guants defectuosos a certes bases i mentre no es reposin per altres no defectuosos.\n14. NETEJA A FONS DE LES UNITATS. RESTA PENDENT SENSE POSSIBLE IMPLANTACIÓ\nLa part social torna a sol·licitar la neteja a fons de les unitats a la finalització de cada torn. La direcció no contempla aquesta acció i comenta que no està previst disposar d´un servei extern per a realitzar la neteja diària d´aquestes unitats. Els delegats de prevenció valoren aquesta mesura preventiva com a mesura habitual per a implantar al SEM.\nEs torna a reclamar l’actualització de les plantilles sense que surti personal en pràctiques, sinó només els professionals de nova incorporació. La direcció de RRHH comenta que ja s´ha resolt el tema, i diu que ja no consten ja alumnes a les plantilles. La part social insisteix en que aquesta setmana encara s’han detectat errors al respecte.\n16. NOUS PUNTS INCORPORATS I D’ALTRES DETECTATS\nLloc de treball del c/Ciències. La direcció afirma que no hi ha personal SEM a aquest centre i per tant no cal aportar avaluació de riscos en no haver personal propi.\nSala CECOS Reus: Manca de mascaretes a l’entrada, neteja mampares i ventilació de la sala. La direcció diu que ja ha donat trasllat als responsables d’aquests punts pendents de execució. La part social torna reclamar l’entrega de mascareta quirúrgica a l’entrada de les instal·lacions de Reus, ja sigui feta al personal que entri pel pàrquing o per la porta principal de l’edifici.\nComunicació de no col·locació dels EPIS amb l’ambulància en marxa. Resta pendent, la direcció diu que el vídeo ja no està disponible, i ho considera suficient. Els delegats de prevenció es reiteren en la necessitat d’un comunicat intern explicitant el risc de seguir amb aquesta pràctica sense la col·locació del cinturó de seguretat.\nRecompte i justificació d’utilització dels EPIS dels magatzems de les bases. La direcció no veu quina rellevància té això en el àmbit d’aquesta reunió. La part social els recorda que la imposició d’aquesta mesura per part de les diferents direccions venia donada pel possible trencament d’estocs a l’inici de la pandèmia i per tant ha d’ésser la pròpia direcció qui notifiqui la seva finalització.\nEstudi i cultius de les motxilles de primera intervenció. La direcció especifica que en el darrer estudi de superfícies realitzat ja es va fer un mostreig de la superfície de la maleta i va donar negatiu. La part social indica que en que aquest estudi no es va prendre mostres de la part interior de la maleta, la qual podria ser una zona crítica donat que és de molt difícil maneig a l’hora de la seva neteja; la part externa és llisa i de plàstic i es pot netejar amb més facilitat, cosa que no passa amb l’interior. El SP ho comentarà amb la tècnica de l’empresa que realitza l’estudi per valorar si es pot fer aquesta nova presa. Els delegats de prevenció passaran a l’empresa un llistat de tots els punts del vehicle i maletes susceptibles de fer la determinació.\nFinalització del repartiment dels EPIS no-COVID a càrrec dels caps o sot caps, als professionals que encara no els tenen. Sol·licitat en reunions del grup de treball en nombroses ocasions. En procés d´acabar-se de repartir en el territori Metro Nord.\nDADES d´incidència de casos.\nNo hi ha casos nous\nEs continua sense bates talla mitjana i guants llargs. Resta d’EPIS sense problema de subministrament.\nEs reclama la fitxa tècnica dels diferents hidrogels arrel de la noticia apareguda de la seva possible capacitat de ser inflamables.\nLa part social reclama novament la seva fixació a les unitats del territori que el portin. La direcció comunica la seva decisió de que aquests serveis només els realitzin les unitats adaptades, en moment la ECO10.\nUBICACIÓ ECÒGRAFS A LES UNITATS ASSISTENCIALS\nLa direcció comunica que aniran ubicats a l´armari que hi ha darrere el seient contra-marxa de la cabina assistencial de les USVA. La part social demana comunicació per instrucció interna als treballadors.\nPERMISOS DE TREBALLADORS PER CAUSA DE FORÇA MAJOR\nEn referència als treballadors que es trobaven en situació de permís per causa de força major segons la resolució SLT/720/2020 de 13 de març, la part social demana quines accions s’estan portant a terme amb els treballadors afectats. La direcció explica que el servei de Vigilància de la Salut està fent seguiment dels casos per valorar la seva reincorporació amb les millors garanties de seguretat i salut. La part social sol·licita que es comuniqui per escrit als treballadors afectats la resolució del servei de Vigilància de la Salut.\nLa propera reunió tindrà lloc el proper divendres 26 de juny de 2020.


Science au point de vue philosophique\nPublicat el 14/01/2011.\nLa primera edició de l’obra va córrer a càrrec de la parisenca Didier et Cie l’any 1873. L’exemplar de la Biblioteca de l’Ateneu Barcelonès (BAB) és una quarta ed. de 1876 de la mateixa editorial. Tenim constància de l’obra a la BAB des de 1886-1887.\nLa science au point de ...\nLa science au point de vue philosophique constitueix, juntament amb Histoire de la langue française (1863), Études sur les barbares et le moyen âge (1867), Médecine et médecins (1872) i Littérature et histoire (1875), una compilació de les col·laboracions fetes per Littré a la premsa periòdica.\nPublicats entre 1834 i 1872 en capçaleres com la Revue Germanique , Le National , la Revue des Deux Mondes , la Revue Républicaine i La Philosophie Positive , els articles condensen les aportacions de l’autor en el camp científic (entès, aquest, en un sentit ampli) i, alhora, són un bon reflex dels debats, preocupacions i concepcions dominants en la ciència de l’època. El material recollit en el volum, prou heterogeni, conté, també, el text d’una lliçó d’història impartida per Littré a l’École polytechnique de Bordeus el 1871.\nTítol Science au point de vue philosophique\nNota Reimpressions: 1876,